Nanosella

Nanosella  er en slekt av fjærvinger som trolig omfatter de minste av alle biller, så lite som 0,25 millimeter lange.

Utseende 
Knøttsmå, spinkle, rødlige fjærvinger. Voksne individer av denne slekten skal kunne være så lite som 0,25 millimeter lange, de er i så fall de minste av alle kjent biller. Kroppsformen er avlang, antennene 10-leddete, nokså korte og kraftige, tydelig kølleforemde. Hodet er rundet med forholdsvis store fasettøyne, pronotum er avrundet firkantet. De rundede dekkvingene dekker ikke de bakerste bakkroppsleddene. Beina er ganske korte.

Levevis 
Artene i denne slekten lever i sopp, særlig kjuker. Den bittelille størrelsen og smale kroppsformen gjør at de lett kryper ut og inn av porene i soppens fruktlegemer.

Utbredelse 
Slekten er vidt utbredt i Nord-, Mellom- og Sør-Amerika og er også funnet i Russland.

Systematisk inndeling 
I tillegg til de beskrevne artene er det kjent tre hittil ubeskrevne.
 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Dvergfjærvinger, Nanosellini – omfatter de aller minste artene, små og slankbygde
 Slekten Nanosella Motschulsky, 1869
 Nanosella atrocephala Dury, 1916
 Nanosella biclavata (Friedenreich, 1883)
 Nanosella fungi (J.L.LeConte, 1863)
 Nanosella matthewsi Barber, 1924
 Nanosella panamensis (Barber, 1924)
 Nanosella robusta (Barber, 1924)
 Nanosella russica Polilov, 2008

Referanser

Kilder 
 Hall, W.E. 1997. Nanosella i Tree of life.

Eksterne lenker 
 bugguide.net - bildedatabase over nordamerikanske insekter 
 Nanosella på GBIF 
 

Fjærvinger
Biller formelt beskrevet i 1869
Dyr formelt beskrevet av Viktor Ivanovich Motschulsky